section_heading: Politička karijera
paragraph_text: Na izborima 1990. godine kao nezavisni kandidat u Koaliciji Narodnog sporazuma Čačić ima najveći postotak glasova za oporbenog kandidata u Hrvatskoj, a iste je godine ukazom predsjednika Republike, imenovan u Ustavnu komisiju za izradu prijedloga novog Ustava Republike Hrvatske. Suosnivač je HNS-a i član Predsjedništva od 1990. te potpredsjednik od 1993. godine, dok je od 1994. – 2000. predsjednik stranke, kao i od 2008. do 2013. godine.